***Into the Blue*** er en amerikansk eventyr- og actionfilm fra 2005, regissert av John Stockwell.

*Into the Blue* er løst basert på filmen *Dypet* fra 1977.

Sammendrag
----------

En stormfull natt krasjer et lite sjøfly i sjøen utenfor kysten av Bahamas.

Jared (spilt av Paul Walker) og Sam er kjærester som bor ved en strand på Bahamas. Sam jobber som guide, og Jared har en rekke små jobber innenfor hans store lidenskap, dykking. Hans største drøm er å finne et av mange skip fylt med gull og andre verdier som i årenes løp har gått tapt langs kysten av Bahamas. Derek Bates har lignende drømmer og en bedre båt enn Jared, men Jared avslår gjentatte tilbud om å arbeide for Derek. Jareds barndomsvenn Bryce, og hans nye kjæreste Amanda kommer på besøk. Bryce, en advokat fra New York City, har nylig kjøpt et luksuriøst feriehus på Bahamas.

En dag finner Jared flere gjenstander på havbunnen, som ser ut til å komme fra et stort skipsvrak. De oppdager flere andre ting som viser seg å komme fra det legendariske franske sjørøverskipet Zephyr. De finner også flyet som krasjet (i begynnelsen av filmen) og dets last med kokain. Bryce og Amanda ønsker å ta med seg stoffet. Men Jared nekter. Senere tar Bryce og Amanda seg i hemmelighet ut til flyet, og forsøker å selge kokain til Primo som eier en liten nattklubb i området. Men Primo samarbeider i all hemmelighet med Reyes, som eide flyet lastet med kokain. Jared, Bryce og Amanda blir truet av Reyes, som krever at de henter alt kokainet hans, ellers kommer det til å få dødelige konsekvenser for dem.

Om natten dykker Jared, Bryce og Amanda ved flyvraket for å få tak i kokainet, og flere gjenstander. Men Amanda blir angrepet av en stor tigerhai. De legger igjen store mengder kokain ved dykkestedet for å kjøre Amanda til sykehus, hvor hun dør. Primo tar Sam til fange, og tar henne med til Reyes. Jared og Bryce får høre om Sams fangenskap, redder henne og kommer seg unna. Seks uker senere har de funnet skipet Zephyr, og forsøker å berge det. Når de forsøker å bringe en gammel kanon til overflaten, ryker et tau, kanonen faller ned og ødelegger en del av skipet som fremdeles ligger på havbunnen. Jared ønsker deretter å gi seg for kvelden. Men Bryce dykker en gang til, og roper snart at han har oppdaget gull.

Medvirkende
-----------

* Paul Walker som Jared
* Jessica Alba som Sam
* Scott Caan som Bryce
* Ashley Scott som Amanda
* Josh Brolin som Bates

Referanser
----------

1. ↑  «Into the Blue». *Internet Movie Database* **(flere språk)**. Besøkt 31. mars 2020.
2. ↑  «Mergulho Radical». *Interfilmes* **(portugisisk)**. Besøkt 31. mars 2020.
3. ↑  «BŁĘKITNA GŁĘBIA». *Stopklatka* **(polsk)**. Besøkt 31. mars 2020.
4. 1 2  «Into the Blue». *Siamzone* **(thai)**. Besøkt 31. mars 2020.
5. ↑  «Into the Blue». *FilmAffinity* **(engelsk)**. Besøkt 31. mars 2020.
6. ↑  «MERGULHO RADICAL». *AdoroCinema* **(brasiliansk portugisisk)**. Besøkt 31. mars 2020.
7. ↑  «BLEU D'ENFER». *AlloCiné* **(fransk)**. Besøkt 31. mars 2020.
8. 1 2 3  ; besøksdato: 7. april 2016.
9. 1 2 3 4  ; besøksdato: 7. april 2016.
10. ↑  «Do hlubiny». *ČSFD* **(tsjekkisk)**. Besøkt 31. mars 2020.
11. ↑   Box Office Mojo, «Into the Blue», verkets språk engelsk, besøkt 31. mars 2020[Hentet fra Wikidata]

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Into the Blue* på Internet Movie Database Rediger på Wikidata

* (no) *Into the Blue* hos Filmfront Rediger på Wikidata

* (sv) *Into the Blue* i Svensk Filmdatabas Rediger på Wikidata

* (en) *Into the Blue* på AllMovie Rediger på Wikidata

* (fr) *Into the Blue* på Allociné Rediger på Wikidata

* (nl) *Into the Blue* på MovieMeter Rediger på Wikidata

* (en) *Into the Blue* på Turner Classic Movies Rediger på Wikidata

* (en) *Into the Blue* på Rotten Tomatoes Rediger på Wikidata

* (en) *Into the Blue* på Metacritic Rediger på Wikidata

* (en) *Into the Blue* på Box Office Mojo Rediger på Wikidata
* (no) *Into the Blue* hos Filmweb